SPRÁVA O ÚČASTI VEREJNOSTI NA TVORBE PRÁVNEHO PREDPISU

Verejnosť bola o príprave návrhu zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie PI/2026/152 zverejnenej v informačnom systéme verejnej správy Slov-Lex od 19.06.2026 do 02.07.2026. Verejnosti boli sprístupnené základné ciele návrhu zákona, najmä potreba zosúladenia právnej úpravy výkonu štátnej správy s novým organizačným modelom výkonu pôsobnosti okresného úradu v sídle kraja.

Na príprave návrhu zákona sa v štádiu jeho koncipovania podieľali odborné zložky predkladateľa v úzkej súčinnosti a konzultáciách s dotknutými ústrednými orgánmi štátnej správy, predovšetkým s Ministerstvom obrany Slovenskej republiky, Ministerstvom hospodárstva Slovenskej republiky a Ministerstvom životného prostredia Slovenskej republiky, vzhľadom na priamy dosah navrhovaných úprav na legislatívu v ich gescii. 

